
1. UVOD
Odsjek za financije u obvezi je izraditi Upute za izradu Proračuna Grada Vrgorca za razdoblje 2027.-2029. godine (u daljnjem tekstu: Upute), a prema Zakonu o proračunu (Narodne novine, br. 144/21) i Uputama Ministarstva financija za izradu proračuna jedinica lokalne i područne (regionalne) samouprave. 

Upute Odsjeka za financije za izradu Proračuna Grada Vrgorca za razdoblje 2027.-2029. godine sadrže:
· temeljne makroekonomske pretpostavke za izradu prijedloga proračuna za razdoblje 2027. – 2029. godine 

· opis planiranih politika Grada Vrgorca 

· procjenu prihoda i rashoda te primitaka i izdataka proračuna Grada Vrgorca u sljedeće tri godine 

· visinu rashoda koji se financiraju iz općih prihoda i primitaka te namjenskih primitaka po razdjelima organizacijske klasifikacije, za iduću proračunsku godinu i za sljedeće dvije godine
· način izrade i rok za dostavu prijedloga financijskih planova proračunskih korisnika proračuna Grada Vrgorca. 
2. temeljnI makroekonomsKI POKAZATELJI ZA RAZDOBLJE 2027. – 2029.
U studenom 2024. Republika Hrvatska izradila je i dostavila Europskoj komisiji Nacionalni srednjoročni fiskalno-strukturni plan za razdoblje 2025.-2028. U navedenom planu predstavljen je nacionalni srednjoročni fiskalno-strukturni plan u kojem se utvrđuje smjer fiskalnih kretanja Republike Hrvatske te prioritetne reforme i ulaganja za četverogodišnje razdoblje. Važno je istaknuti kako proračun kao provedbeni dokument treba biti usklađen s nacionalnim srednjoročnim fiskalno-strukturnim planom za četverogodišnje razdoblje. U svibnju 2026. godine Republika Hrvatska je izradila drugo godišnje Izvješće o napretku u provedbi Nacionalnog srednjoročnog fiskalno-strukturnog plana Republike Hrvatske (za 2025. i 2026. godinu).
 Navedeni dokument kao i ekonomski dijalog s relevantnim tijelima Europske unije predstavljali su temelj za službenu ocjenu i preporuke Europske komisije u svrhu unapređenja hrvatskog gospodarstva u okviru Proljetnog paketa Europskog semestra objavljenog početkom lipnja 2026. On uključuje Specifične preporuke Vijeća EU za Republiku Hrvatsku koje je potrebno provoditi kroz proračunske politike u sljedećih godinu dana. Ovdje je posebice istaknuta nužnost poštivanja fiskalne održivosti, uzevši u obzir i potrebu povećanih izdvajanja za obranu. Naglašava se i važnost kontinuiteta reformi i investicija u okviru Plana za oporavak i otpornost kao i kohezijskih fondova. 
Nadalje, potiče se energetska tranzicija, snaženje tržišta kapitala te konsolidacija i  povećanje učinkovitosti politika istraživanja, inovacija i obrazovanja.  Ističe se i potreba jačanja politika tržišta rada te unapređenja adekvatnosti socijalne i zdravstvene skrbi kao i priuštivog stanovanja, vodeći istovremeno računa o fiskalnoj održivosti.
3. OPIS PLANIRANIH POLITIKA GRADA VRGORCA
Na sjednici Gradskog vijeća održanoj dana 15. prosinca 2021. godine donesen je Plan ukupnog razvoja Grada Vrgorca za razdoblje od 2021. do 2030. Izradi Plana razvoja Grada Vrgorca za razdoblje od 2021. do 2030. pristupilo se na strateški način, odnosno usklađenjem Plana razvoja sa Zakonom o sustavu strateškog planiranja i upravljanja razvojem Republike Hrvatske („Narodne novine“, broj 123/17), te s Uredbom o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, broj 89/18).

Ciljevi Plana ukupnog razvoja Grada Vrgorca prema Strategiji Europa 2030. jesu:

•   prevladavanje krize od koje se naša gospodarstva postupno oporavljaju,

•   rješavanje nedostataka modela rasta i stvaranje uvjeta za pametan, održiv i 

uključiv rast,

•   razvoj poljoprivrednog aspekta i udruživanje poljoprivrednika u klastere,

•   provedba projekata energetske učinkovitosti,

• povećanje i osiguranje pristupa obrazovanju, obuci i mogućnostima zapošljavanja za žene, invalide i druge skupine,

•   poticanje rada neprofitnih organizacija i organizacija civilnog društva. 
Definirana su četiri opća strateška razvojna cilja, a svaki od njih sadrži dva ili više 

prioriteta koji se potom granaju u mjere i razvojne projekte. Planom ukupnog razvoja predviđena su ukupno dvadeset tri prioritetna razvojna projekta ukupne vrijednosti do 73.575.000,00 kuna (9.765.080,63 eura). Realizacija ovih projekata planirana je tijekom razdoblja trajanja PUR-a, od 2021. do 2030. godine.

4.  IZRADA, PREDLAGANJE I DONOŠENJE PRORAČUNA I FINANCIJSKIH PLANOVA SUKLADNO  ZAKONU O PRORAČUNU

a) Predlaganje i donošenje proračuna i financijskih planova za 2027. i projekcija za 2028. i 2029. na razini skupine ekonomske klasifikacije 

Sukladno člancima 38., 39. i 42. Zakona o proračunu, proračun Grada Vrgorca za 2027. godinu, financijski planovi proračunskih korisnika usvajaju se na razini skupine ekonomske klasifikacije.
Slijedom navedenog, Grad Vrgorac i proračunski korisnici prihode i primitke, rashode i izdatke za 2027. godinu iskazuju na razini skupine (druga razina računskog plana) isto kao za 2028. i 2029. godinu. 
b) Iskazivanje rashoda u Računu prihoda i rashoda po funkcijskoj klasifikaciji 

Zakon o proračunu u članku 29. propisuje obvezu da jedinice lokalne i područne (regionalne) samouprave u Općem dijelu proračuna u Računu prihoda i rashoda, rashode iskažu i prema funkcijskoj klasifikaciji. Ista je obveza propisana i proračunskim korisnicima jedinica lokalne i područne (regionalne) samouprave koji sukladno članku 34. novog Zakona o proračunu u Općem dijelu financijskog plana u Računu prihoda i rashoda, rashode  proračunskog korisnika trebaju iskazati i prema funkcijskoj klasifikaciji. 
Jedinice lokalne i područne (regionalne) samouprave i njihovi proračunski korisnici sada imaju zakonsku obvezu iskazati rashode u Općem dijelu proračuna, odnosno financijskog plana u Računu prihoda i rashoda prema funkcijskoj klasifikaciji.
c) Sažetak Računa prihoda i rashoda te sažetak Računa financiranja u Općem dijelu proračuna i financijskog plana 

Zakon o proračunu u članku 29. i u članku 34. propisuje da Opći dio proračuna, odnosno Opći dio financijskog plana proračunskih korisnika obvezno sadrži i sažetak Računa prihoda i rashoda te sažetak Računa financiranja. 
d) Zakonska obveza izrade višegodišnjeg plana uravnoteženja 

Člankom 37. Zakona o proračunu propisano je ako jedinice lokalne i područne (regionalne) samouprave i njihovi proračunski i izvanproračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun, odnosno financijski plan donosi. 
Isto tako, ako jedinice lokalne i područne (regionalne) samouprave i njihovi proračunski i izvanproračunski korisnici ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun, odnosno financijski plan donosi. 
e) Usvajanje prijedloga financijskog plana od strane upravljačkih tijela u proračunskim i izvanproračunskim korisnicima 

Člankom 38. stavkom 2. i člankom 39. stavkom 2. Zakona o proračunu propisano je da čelnik proračunskog i izvanproračunskog korisnika prije dostave prijedloga financijskog plana nadležnom upravnom tijelu, prijedlog financijskog plana obvezan je uputiti upravljačkom tijelu na usvajanje, ako je primjenjivo, u skladu s aktima kojima je uređen rad proračunskog, odnosno izvanproračunskog korisnika.
Zakonom o proračunu je dalje uređeno da ako postoje razlike u financijskom planu proračunskog korisnika sadržanom u proračunu koji je usvojilo predstavničko tijelo u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan koji je sadržan u proračunu koji je usvojilo predstavničko tijelo. 
f) Obrazloženje – sastavni dio proračuna i financijskog plana 

U skladu s  člankom 31. Zakona o proračunu, obrazloženje je sastavni dio proračuna kako na državnoj tako i na razini jedinica lokalne i područne (regionalne) samouprave. 
Obrazloženje općeg dijela proračuna jedinica lokalne i područne (regionalne) samouprave sukladno odredbama novog Zakona o proračunu sadrži: 
- obrazloženje prihoda i rashoda, primitaka i izdataka proračuna jedinica lokalne i područne (regionalne) samouprave 
- obrazloženje prenesenog manjka, odnosno viška proračuna jedinica lokalne i područne (regionalne) samouprave 
Obrazloženje posebnog dijela proračuna jedinica lokalne i područne (regionalne) samouprave temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. 
Zakon o proračunu u članku 36. propisuje obvezu i proračunskim i izvanproračunskim korisnicima za izradu obrazloženja i to obrazloženje uz opći dio financijskog plana i obrazloženje uz posebni dio financijskog plana. 
Obrazloženje općeg dijela financijskog plana proračunskog i izvanproračunskog korisnika jedinica lokalne i područne (regionalne) samouprave sadrži: 
- obrazloženje prihoda i rashoda, primitaka i izdataka i 
- obrazloženje prenesenog manjka odnosno viška financijskog plana, u slučaju da isti postoji. 
Obrazloženje posebnog dijela financijskog plana proračunskog i izvanproračunskog korisnika sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada.
g) Predlaganje amandmana na proračun Grada Vrgorca
Člankom 41. Zakona o proračunu detaljno je uređeno predlaganje amandmana na način da se mogu podnositi amandmani kojima se predlaže: 
- povećanje proračunskih rashoda iznad iznosa utvrđenih prijedlogom proračuna jedinice lokalne i područne (regionalne) samouprave pod uvjetom da se istodobno predloži smanjenje drugih rashoda u istom iznosu i unutar istih izvora financiranja u posebnom dijelu proračuna ili financijskog plana i 
- povećanje proračunskih izdataka iznad iznosa utvrđenih prijedlogom proračuna jedinice lokalne i područne (regionalne) samouprave pod uvjetom da se istodobno predloži smanjenje drugih izdataka u istom iznosu i unutar istih izvora financiranja u posebnom dijelu proračuna. 
Navedenim se osigurava da prijedlozi amandmana ne smiju mijenjati predviđeni manjak, odnosno višak utvrđen u prijedlogu proračuna.
Prijedlozi amandmana na proračun Grada Vrgorca ne smiju biti na teret proračunske zalihe, na teret dodatnog zaduživanja ili već prije preuzetih obveza.
h) Transparentnost proračuna – zakonska obveza 

Zakonom o proračunu propisana je obveza objave proračuna i financijskih planova i ostale dokumentacije na mrežnim stranicama Grada Vrgorca i njezinih proračunskih korisnika o čemu se detaljnije objašnjava u nastavku ove Upute.
5. METODOLOGIJA IZRADE PRORAČUNA I FINANCIJSKOG PLANA PRORAČUNSKIH KORISNIKA JEDINICA LOKALNE I PODRUČNE (REGIONALNE) SAMOUPRAVE 

Metodologija za izradu proračuna jedinica lokalne i područne (regionalne) samouprave propisana je Zakonom o proračunu i podzakonskim aktima kojima se regulira provedba navedenoga Zakona. 
· Pravilnik o planiranju u sustavu proračuna („Narodne novine“, br. 1/24) 
Novi pravilnik o planiranju u sustavu proračuna propisuje način primjene modificiranog obračunskog načela (načelo nastanka događaja) u postupku planiranja i izvršavanja proračuna JLP(R)S i financijskog plana proračunskog korisnika JLP(R)S, rebalansa proračuna i financijskog plana, njihovu dostavu i objavu te uvjete i pravila preraspodjele sredstava proračuna.
Važno je istaknuti da se prema metodologiji modificiranog obračunskog načela rashodi planiraju u razdoblju u kojemu se očekuje nastanak poslovnog događaja (obveze), a izvršavaju u izvještajnom razdoblju u kojemu su nastali , neovisno o plaćanju.

Sastavni dio Pravilnika su prilozi u kojima se daje format izgleda i sadržaja općeg i posebnog dijela proračuna JLP(R)S i financijskog plana proračunskog korisnika JLP(R)S.

Proračun Grada Vrgorca za iduću proračunsku godinu i projekcije za sljedeće dvije godine, kao i financijski planovi proračunskih korisnika Grada Vrgorca, trebaju biti sastavljeni na način kako je propisano Zakonom o proračunu i detaljno pojašnjeno Pravilnikom o planiranju u sustavu proračuna.

· Pravilnik o proračunskom računovodstvu i Računskom planu (Narodne novine“ 158/23 i 154/24

Novim Pravilnikom je uveden pojam Objedinjena glavna knjiga proračuna, propisane su nove obvezne analitičke evidencije, utvrđeni su drugačiji kriteriji za ispravak vrijednosti potraživanja. Nadalje, u Računskom planu su otvorene neke nove skupine, podskupine, odjeljci i osnovni računi, dok su neki brisani. Promijenjen je način evidentiranja depozita i kratkoročnih primitaka i izdataka, povrata prihoda, pomoći i donacija, promjena u vrijednosti i obujmu nefinancijske imovine, promijenjena je definicija obveza, detaljno je definirano što mora sadržavati izvadak za pojedini analitički račun iz Glavne knjige (kartica konta).

U pogledu planiranja proračuna i financijskih planova za 2027.-2029. u postupku definiranja ekonomske klasifikacije, koriste se računi iz računskog plana ovoga Pravilnika.
· Pravilnik o korištenju sredstava Europske unije („Narodne novine“ 44/2024)
Pravilnik se primjenjuje za planiranje i izvršavanje, povrate sredstava te evidentiranje i izvještavanje o sredstvima Europske unije u Republici Hrvatskoj, počevši s proračunskim procesima povezanim s izradom i donošenjem proračuna i financijskih planova za proračunsko razdoblje 2025.-2027. godine, odnosno u knjigovodstvenim evidencijama od 1. siječnja 2025. godine. Sredstva Europske unije na koja se odnose odredbe Pravilnika su sredstava iz programskog razdoblja 2021. – 2027. godine koja su Republici Hrvatskoj na raspolaganju kroz Programe Unije, Mehanizam za oporavak i otpornost te EU fondove iz programskog razdoblja 2021.-2027. godine.
· Pravilnik o proračunskim klasifikacijama („Narodne novine“, br.4/24 i 122/25
Izmjenama i dopunama Pravilnika o proračunskim klasifikacijama (Narodne novine, br. 122/25) kojima se od 1.1.2027. obvezuje jedinice lokalne i područne (regionalne) samouprave (dalje u tekstu: jedinice) na punu primjenu jedinstvenih šifri i naziva izvora financiranja u svojim proračunima a, s ciljem potpune harmonizacije lokalnih proračuna s državnim proračunom.

Naime, od 1. siječnja 2026. jedinice su bile u obvezi primjenjivati ujednačene oznaka unutar razreda i skupina te posebnih analitičkih evidencija za sredstva Europske unije. Izmjenama i dopunama Pravilnika utvrđene su jedinstvene brojčane oznake izvora financiranja kako bi se osiguralo praćenje tijeka sredstava Europske unije prema pojedinim programima i fondovima – od uplate sredstava u državni proračun, preko prijenosa sredstava iz državnog proračuna korisnicima EU projekata, do njihova utroška kod krajnjih korisnika, primjerice JLP(R)S i proračunskih korisnika JLP(R)S.

Uz prethodno navedene obveze koje su na snazi od 1. siječnja 2026. izmjenama i dopunama Pravilnika o proračunskim klasifikacijama dodatno je propisana obveza jedinicama primjene jedinstvenih oznaka izvora financiranja i za ostale izvore financiranja i to od 1.siječnja 2027.
5.1. Sadržaj proračuna Grada Vrgorca 2027. – 2029. god. 
Sadržaj proračuna Grada Vrgorca 2027.-2029. godinu sastoji se od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio i obrazloženje proračuna. 

5.2. Sadržaj financijskog plana proračunskih korisnika Grada Vrgorca 

Proračunski korisnici Grada Vrgorca prihode i primitke, rashode i izdatke za 2027. godinu planiraju na razini skupine (druga razina računskog plana) isto kao za 2028. i 2029. godinu.

Međutim i nadalje proračunski korisnici  izrađuju prijedlog financijskog plana na razini odjeljka (četvrta razina računskog plana). 

Upravno vijeće ili drugo upravljačko tijelo obvezno je usvojiti financijski plan korisnika, a Gradsko vijeće Grada Vrgorca proračun za 2027. godinu i projekcije za 2028. i 2029. na razini skupine (druga razina računskog plana). 

Prijedlog financijskog plana proračunskih korisnika Grada Vrgorca za razdoblje 2027. - 2029. sastoji se od plana za proračunsku godinu i projekcija za sljedeće dvije godine, a sadrži opći i posebni dio te obrazloženje financijskog plana. 
Uz Upute upravna tijela obvezna su svojim proračunskim korisnicima dodijeliti limite, odnosno maksimalne iznose sredstava iz gradskog proračuna namijenjene financiranju programa proračunskog korisnika.

5.3. Rokovi za predlaganje i donošenje financijskog plana proračunskih korisnika proračuna Grada Vrgorca 

Rokovi za predlaganje i donošenje financijskog plana proračunskih korisnika proračuna jedinica lokalne i područne (regionalne) samouprave dani su u Točki 12. ovih Uputa.
5.4. Izmjene i dopune proračuna 

Izmjenama i dopunama proračuna mijenja se isključivo plan za tekuću proračunsku godinu. 

Na postupak donošenja izmjena i dopuna proračuna na odgovarajući se način primjenjuju odredbe Zakona o proračunu za postupak donošenja proračuna. 

Izmjene i dopune proračuna sastoje se od plana za tekuću proračunsku godinu i sadrže opći i posebni dio te obrazloženje izmjena i dopuna proračuna. 

Izmjenama i dopunama proračuna ne mogu se umanjiti rashodi i izdaci ispod razine izvršenja i preuzetih obveza po investicijskim projektima te preuzetih obveza iz ugovora koji zahtijevaju plaćanje u sljedećim godinama. 

Ostvareni namjenski prihodi i primici i ostvareni vlastiti prihodi te rashodi i izdaci izvršeni iznad iznosa utvrđenih u proračunu, izmjenama i dopunama proračuna moraju se planirati minimalno na razini ostvarenih prihoda i primitaka, odnosno izvršenih rashoda i izdataka. Uz svake izmjene i dopune proračuna obvezno je izraditi obrazloženja izmjena i dopuna proračuna (općeg i posebnog dijela).
5.5. Izmjene i dopune financijskog plana 

Sukladno odredbama Zakona o proračunu izmjenama i dopunama financijskog plana mijenja se isključivo usvojeni plan za tekuću proračunsku godinu. 
Na postupak donošenja izmjena i dopuna financijskog plana na odgovarajući se način primjenjuju odredbe Zakona o proračunu za postupak donošenja financijskog plana. 
Izmjenama i dopunama financijskog plana ne mogu se umanjiti rashodi i izdaci ispod razine izvršenja i preuzetih obveza po investicijskim projektima te preuzetih obveza iz ugovora koji zahtijevaju plaćanje u sljedećim godinama. 
Ostvareni namjenski prihodi i primici i ostvareni vlastiti prihodi te rashodi i izdaci izvršeni iznad iznosa utvrđenih u financijskom planu, izmjenama i dopunama financijskog plana moraju se planirati minimalno na razini ostvarenih prihoda i primitaka, odnosno izvršenih rashoda i izdataka. 
Uz svake izmjene i dopune financijskog plana obvezno je izraditi obrazloženja izmjena i dopuna financijskog plana (općeg i posebnog dijela). 
Podsjećamo da je izmjene i dopune financijskog plana proračunskog korisnika  moguće izraditi na sljedeće načine: 
( Kada je riječ o promjenama u financijskom planu proračunskih korisnika koje su vezane uz financiranje iz izvora općih prihoda i primitaka, odnosno iz nadležnog lokalnog proračuna, izmjene i dopune financijskog plana proračunskog korisnika nisu moguće bez suglasnosti Grada Vrgorca.
 ( Izmjene i dopune financijskog plana proračunskog korisnika vezane uz „fleksibilne“ izvore (vlastite i namjenske prihode i primitke) moguće je provesti bez prethodne suglasnosti Grada Vrgorca a izmjene i dopune se uključuju u proračun Grada Vrgorca sa slijedećim izmjenama i dopunama i uz prethodno postupanje koje je uređeno odlukom o izvršavanju proračuna Grada Vrgorca za tekuću godinu.

5.6. Transparentnost proračuna 

U skladu s Zakonom o proračunu propisana je obveza objave dokumenata i informacija o trošenju sredstava. Kako bi se osiguralo ostvarenje načela transparentnosti i slobodan pristup informacijama kao i njihovo povezivanje, preuzimanje i ponovno korištenje materijali vezani uz proračun i njegove izmjene objavljuju se u formatu pogodnom za daljnju obradu (word i excel). 

Sukladno odredbama članka 144. Zakona o proračunu u nastavku navodimo obaveze vezano za transparentnost: 

( Proračun i izmjene i dopune proračuna, odluka o privremenom financiranju, odluka i izmjene i dopune odluke o izvršavanju proračuna jedinica lokalne i područne (regionalne) samouprave, polugodišnji i godišnji izvještaj o izvršenju proračuna objavljuju se na mrežnim stranicama Grada Vrgorca. 

( Financijski plan i izmjene i dopune financijskog plana, polugodišnji i godišnji izvještaj o izvršenju financijskog plana proračunskog korisnika objavljuje se na njegovim mrežnim stranicama, odnosno na mrežnim stranicama Grada Vrgorca ako proračunski korisnik nema svoje mrežne stranice, 

( Opći i posebni dio proračuna, odluka o izvršavanju proračuna Grada Vrgorca, izmjene i dopune proračuna te izmjene i dopune odluke o izvršavanju proračuna, odluka o privremenom financiranju te opći i posebni dio polugodišnjeg i godišnjeg izvještaja o izvršenju proračuna objavljuju se u službenom glasilu Grada Vrgorca,

 ( Vodič za građane o proračunu, izmjenama i dopunama proračuna te polugodišnjem i godišnjem izvještaju o izvršenju proračuna objavljuje se na mrežnim stranicama Grada Vrgorca.
U skladu sa dosadašnjom praksom, a vezano za transparentnost proračuna, Grada Vrgorca objavljuje  na svojim mrežnim stranicama:
· prijedlog proračuna, izglasani proračun, izmjene i dopune proračuna, proračunski vodič, polugodišnji i godišnji izvještaji o izvršenju proračuna 
· pri objavi prijedloga proračuna, izglasanog proračuna te izmjena i dopuna proračuna objavljuje se kompletan sadržaj tih proračunskih dokumenata (opći i posebni dio proračuna), 
· usvojeni proračuni objavljuju se, za proračunsku godinu i za sljedeće dvije godine na drugoj razini računskoga plana (na razini skupine).
6. DOSTAVA DOKUMENATA I UNOS PODATAKA 

6.1. Dostava proračunskih dokumenata Ministarstvu financija i Državnom uredu za reviziju temeljem Zakona o proračunu 

Sukladno odredbama članka 43. Zakona o proračunu, jedinice su u obvezi na adresu e-pošte Ministarstva financija lokalni.proracuni@mfin.hr poslati link na navedene dokumente objavljene u službenom glasilu, u roku od 15 dana od dana njihova stupanja na snagu. 
- proračun za proračunsku godinu i projekcije za sljedeće dvije godine,

- odluku o izvršavanju proračuna jedinice lokalne i područne (regionalne) samouprave,

- izmjene i dopune proračuna

- izmjene i dopune odluke o izvršavanju proračuna jedinice lokalne i područne

(regionalne) samouprave te

- godišnji izvještaj o izvršenju proračuna jedinice lokalne i područne (regionalne)

samouprave.
U 2027. godini jedinice su u obvezi na adresu e-pošte Ministarstva financija lokalni.proracuni@mfin.hr poslati link na navedene dokumente objavljene u službenom

glasilu te iste učitati u RKPFI aplikaciju u zadanom csv formatu, u roku od 15 dana od

dana njihova stupanja na snagu, odnosno 15 dana nakon donošenja od strane

predstavničkog tijela.

Iznimno, ako predstavničko tijelo ne donese godišnji izvještaj o izvršenju proračuna jedinice, u

tom slučaju se izvještaj o izvršenju proračuna jedinice dostavlja Ministarstvu financija i

Državnom uredu za reviziju u roku od 60 dana od dana podnošenja predstavničkom tijelu.

Uz dostavu Ministarstvu financija Godišnji izvještaj o izvršenju dostavlja se u roku od 15 dana

15 dana nakon donošenja od strane predstavničkog tijela i Državnom uredu za reviziju.

Državnom uredu za reviziju podatak o linku potrebno je dostaviti na e-mail Državnog

ureda za reviziju i to:

- Grad Zagreb na e-mail Središnjeg ureda Državnog ureda za reviziju,

- dok su druge jedinice lokalne i područne (regionalne) samouprave obvezne dostaviti

link izvještaja na e-mail područnog ureda Državnog ureda za reviziju na čijem području

je sjedište jedinice.
Sve e-mail adrese su objavljene na mrežnoj stranici Državnog ureda za reviziju

https://www.revizija.hr/kontakti/12
Godišnje izvještaje o izvršenju proračuna jedinice lokalne i područne (regionalne)

samouprave nije potrebno dostavljati u papirnatom obliku ni Ministarstvu financija niti

Državnom uredu za reviziju.
6.2. Dostava proračunskih dokumenata Ministarstvu financija radi nadzora zakonitosti 
Sukladno članku 79. Zakona o lokalnoj i područnoj (regionalnoj) samoupravi predsjednik predstavničkog tijela jedinice lokalne i područne (regionalne) samouprave dužan je na ocjenu zakonitosti dostaviti statut, poslovnik, proračun ili drugi opći akt nadležnom tijelu državne uprave u čijem je djelokrugu opći akt zajedno sa izvatkom iz zapisnika koji se odnosi na postupak donošenja općeg akta propisan statutom i poslovnikom, u roku od 15 dana od dana donošenja općeg akta. 
Ministarstvo financija nadležno je za nadzor zakonitosti općih akata iz područja financija i to: 
1. Proračuna za tekuću proračunsku godinu i projekcije za sljedeće dvije proračunske godine, 
2. Odluke o izvršavanju Proračuna jedinica lokalne i područne regionalne samouprave, te izmjene i dopune navedene odluke, 
3. Izmjena i dopuna Proračuna, 
4. Odluke o privremenom financiranju jedinica lokalne i područne (regionalne) samouprave i 
5. Odluke o porezima. 
Nadzor zakonitosti akata od rednog broja 1. do 4. provodi Sektor za financijski i proračunski nadzor, dok nadzor zakonitosti akta pod rednim brojem 5. provodi Porezna uprava. 
Jedinice lokalne i područne (regionalne) samouprave u obvezi su proračun, odluku o izvršavanju proračuna, kao i izmjene i dopune proračuna te izmjene i dopune odluke o izvršavanju proračuna jedinica lokalne i područne (regionalne) samouprave dostaviti Ministarstvu financija u roku od 15 dana od dana njihova stupanja na snagu na adresu e-pošte nadzor.zakonitosti@mfin.hr u PDF formatu s potpisom odgovorne osobe i pečatom. 
Jedinice lokalne i područne (regionalne) samouprave u obvezi su dostaviti radi nadzora zakonitosti općih akata Ministarstvu financija samo opće akte navedene pod rednim brojevima 1. do 5. te se skreće pozornost da ne dostavljaju i druge akte, izuzev navedenih. 
6.3. Dostava ugovora te izvješća o zaduženju, danim jamstvima i suglasnostima
 (Obrazac IZJS - Izvješće o zaduženju / jamstvu / suglasnosti) 
Člancima 123., 128. i 130. Zakona o proračunu i Pravilnikom o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave (Narodne novine, br. 67/22) propisana je obveza i rok dostave Ministarstvu financija ugovora o zaduženju i izvješća o zaduženju, danim jamstvima i suglasnostima na Obrascu IZJS - Izvješće o dugoročnom zaduženju / jamstvu / suglasnosti. 
Skenirani ugovori dostavljaju se na e-mail adresu Ministarstva financija lokalni.proracuni@mfin.hr u propisanom roku.
Od 2026. godine izvješća o zaduženju, danim jamstvima i suglasnostima ne dostavljaju više na Obrascu IZJS - Izvješće o dugoročnom zaduženju / jamstvu / suglasnosti, već u Excel formatu.
7. ZADUŽIVANJE JEDINICA LOKALNE I PODRUČNE (REGIONALNE) SAMOUPRAVE PREMA ZAKONU O PRORAČUNU 

U skladu s Zakonom o proračunu, propisano je da se jedinica lokalne i područne (regionalne) samouprave, osim za investiciju koja se financira iz njezina proračuna, može zadužiti i za kapitalne pomoći trgovačkim društvima i drugim pravnim osobama u većinskom vlasništvu ili suvlasništvu jedinice lokalne i područne (regionalne) samouprave te za realizaciju investicije koja se sufinancira iz fondova Europske unije kao i za investicije, odnosno projekte, čija je realizacija utvrđena posebnim propisima, a kojima se stvara obveza sudjelovanja jedinica lokalne i područne (regionalne) samouprave. 

Zakonom se također omogućava zaduživanje jedinica lokalne i područne (regionalne) samouprave za financiranje obveza na ime povrata neprihvatljivih troškova koji su bili sufinancirani iz fondova Europske unije. 

Također, Zakonom je propisano da se u iznos ukupne godišnje obveze (najviše do 20 posto ostvarenih proračunskih prihoda u godini koja prethodi godini u kojoj se jedinica zadužuje/daje jamstvo/suglasnost) uključuju dospjele obveze iskazane u zadnjem raspoloživom financijskom izvještaju dok je u starom zakonu bilo propisano da u izračun ulaze dospjele nepodmirene obveze iz prethodnih godina. 

Zakonom o proračunu dodatno je uređen proces zaduživanja jedinica lokalne i područne (regionalne) samouprave za projekte sufinancirane iz fondova Europske unije. Propisano je da u izračun godišnje obveze jedinice lokalne i područne (regionalne) samouprave ne ulazi iznos zaduživanja jedinice lokalne i područne (regionalne) samouprave za projekte sufinancirane iz fondova Europske unije do iznosa ukupno prihvatljivog troška projekta sufinanciranog iz fondova Europske unije.

Zakon o proračunu propisuje da se izvanproračunski korisnici jedinica lokalne i područne (regionalne) samouprave i ostale pravne osobe u većinskom vlasništvu ili suvlasništvu jedinica lokalne i područne (regionalne) samouprave (izuzev ustanova), u svrhu efikasnijeg upravljanja likvidnošću, mogu dugoročno zadužiti i za namjene koje nisu vezane isključivo za investiciju. 

Navedeno zaduživanje se ne uključuje u opseg zaduživanja jedinice lokalne i područne (regionalne) samouprave, osim u slučaju kada jedinica lokalne i područne (regionalne) samouprave daje jamstvo za dugoročno zaduživanje svog izvanproračunskog korisnika, odnosno pravne osobe u svom većinskom vlasništvu ili suvlasništvu.

8.   PROCJENA RAČUNA PRIHODA/PRIMITAKA  I  RASHODA/ IZDATAKA PRORAČUNA GRADA VRGORCA ZA RAZDOBLJE 2027. – 2029. GODINE

Kao i prethodne godine Proračun Grada Vrgorca se izrađuje na način da uključuje i sve namjenske i vlastite prihode i primitke te rashode i izdatke proračunskih korisnika.  Kod procjene vlastitih izvora Grada najveća se pozornost pridaje planiranju poreza na dohodak budući on predstavlja najizdašniji gradski prihod. 
U nastavku se daje procjena prihoda / primitaka i rashoda / izdataka Proračuna Grada Vrgorca za trogodišnje razdoblje 2027. – 2029. 
U obrazloženju planiranog kretanja gradskih prihoda / primitaka treba istaknuti sljedeća ograničenja:

Kretanje prihoda i primitaka za 2027. godinu projicirano je na temelju ostvarenja i izvršenja proračuna Grada Vrgorca u 2026. godinu za razdoblje I.-VI. mjeseca 2026. god. 

Tablica 2. Projekcija prihoda i primitaka za razdoblje 2027.-2029. godine
	BROJ KONTA
	VRSTA PRIHODA / RASHODA
	PLAN 2026.
	Ostvareno do 30.06.2026.
	PLAN 2027.
	PROJEKCIJA 2028.
	PROJEKCIJA 2029.

	 
	 
	 
	 
	 

	6
	Prihodi poslovanja
	   21.231.055,00
	4.020.771,12
	14.551.500,00
	12.559.000,00
	12.624.000,00            

	61
	Prihodi od poreza
	2.359.100,00
	1.606.716,01
	2.770.000,00
	2.780.000,00
	2.785.000,00

	63
	Pomoći iz inozemstva i od subjekata unutar općeg proračuna
	17.810.150,00
	2.147.782,39
	10.674.500,00
	8.667.000,00
	8.727.000,00

	64
	Prihodi od imovine
	437.456,00
	10.248,74
	450.000,00
	455.000,00
	455.000,00

	65
	Prihodi od upravnih i administrativnih pristojbi, pristojbi po posebnim propisima i naknada
	521.999,00
	239.803,93
	560.000,00
	560.000,00
	560.000,00

	66
	Prihodi od prodaje proizvoda i robe te pruženih usluga
	85.350,00
	13.376,02
	80.000,00
	80.000,00
	80.000,00

	68
	Kazne, upravne mjere i ostali prihodi
	17.000,00
	2.844,03
	17.000,00
	17.000,00
	17.000,00

	7
	Prihodi od prodaje nefinancijske imovine
	           463.050,00
	4.171,70
	820.000,00
	442.000,00
	442.000,00

	71
	Prihodi od prodaje neproizvedene dugotrajne imovine
	443.050,00
	4030,82
	800.000,00
	422.000,00
	422.000,00

	72
	Prihodi od prodaje proizvedene dugotrajne imovine
	20.000,00
	140,88
	20.000,00
	20.000,00
	20.000,00

	8
	Primici od financijske imovine i zaduživanja
	2.873.500,00
	494.790,55
	500.000,00
	500.000,00
	500.000,00

	84
	Primici od zaduživanja
	2.873.500,00
	494.790,55
	500.000,00
	          500.000,00
	          500.000,00

	9
	Rezultat poslovanja Višak/manjak prihoda
	13.300,00
	0,00
	13.500,00
	14.000,00
	14.000,00

	 
	Višak prihoda
	13.300,00
	0,00
	13.500,00
	14.000,00
	14.000,00

	 
	UKUPNO
	24.580.905,00      


	4.519.733,37
	15.885.000,00

	13.515.000,00
	13.580.000,00


Tablica 3. Projekcija rashoda i izdataka za razdoblje  2027. - 2029. godine
	BROJ KONTA
	VRSTA PRIHODA / RASHODA
	PLAN 2026.
	Ostvareno do 30.06.2026.
	PLAN 2027.
	PROJEKCIJA 2028.
	PROJEKCIJA 2029.

	 
	 
	 
	 
	 
	 
	 

	 
	 
	 
	 
	 

	3
	Rashodi poslovanja
	11.512.805,00
	3.348.415,65
	9.980.000,00
	7.610.000,00
	7.675.000,00

	31
	Rashodi za zaposlene
	2.358.700,00
	1.111.529,02
	2.000.000,00
	2.050.000,00
	2.100.000,00

	32
	Materijalni rashodi
	2.716.405,00
	795.680,29
	3.250.000,00
	3.270.000,00
	3.280.000,00

	34
	Financijski rashodi
	35.700,00
	34.373,43
	70.000,00
	70.000,00
	70.000,00

	35
	Subvencije
	      175.000,00
	34.109,38
	        180.000,00
	220.000,00
	225.000,00

	36
	Pomoći dane u inozemstvo i unutar općeg proračuna
	4.520.000,00
	717.061,52
	2.500.000,00
	0,00
	0,00

	37
	Naknade građanima i kućanstvima na temelju osiguranja i druge naknade
	257.000,00
	113.305,30
	280.000,00
	300.000,00
	300.000,00

	38
	Rashodi za donacije, kazne, naknade šteta i kapitalne pomoći
	1.450.000,00
	542.356,71
	1.700.000,00
	1.700.000,00
	1.700.000,00

	4
	Rashodi za nabavu nefinancijske imovine
	12.302.100,00
	816.967,07
	5.105.000,00
	     5.105.000,00
	5.105.000,00

	41
	Rashodi za nabavu neproizvedene dugotrajne imovine
	0,00
	0,00
	5.000,00
	5.000,00
	5.000,00

	42
	Rashodi za nabavu proizvedene dugotrajne imovine
	7.182.100,00
	71.118,84
	4.100.000,00
	4.100.000,00
	4.100.000,00

	43
	Rashodi za nabavu plemenitih metala i ostalih pohranjenih vrijednosti
	0,00
	0,00
	0,00
	0,00
	0,00

	45
	Rashodi za dodatna ulaganja na nefinancijskoj imovini
	5.120.000,00
	745.848,23
	1.000.000,00
	1.000.000,00
	1.000.000,00

	 
	 
	 
	 
	 
	 
	 

	5
	Izdaci za financijsku imovinu i otplate zajmova
	766.000,00
	288.669,59
	800.000,00
	800.000,00
	800.000,00

	54
	Izdaci za otplatu glavnice primljenih kredita i zajmova
	766.000,00
	288.669,59
	800.000,00
	800.000,00
	800.000,00

	 
	UKUPNO
	24.580.905,00
	4.454.052,31
	15.885.000,00
	13.515.000,00
	13.580.000,00


9.   OKVIRNI PRIJEDLOZI FINANCIJSKIH PLANOVA PRORAČUNSKIH KORISNIKA
Limiti predstavljaju zadane okvire vezane samo uz izvore financiranja iz općih prihoda i primitka te se kao takvi moraju planirati unutar danih ograničenja iz tablice 4. 
S obzirom na proračunska ograničenja, naglasak u planiranju za naredno razdoblje treba usmjeriti na veće korištenje europskih fondova. Pritom je potrebno osigurati sredstva na vlastitim pozicijama za nacionalno sufinanciranje. 
Slijedom navedenog potrebno je obratiti pozornost na sljedeće:

LIMIT 1- visina sredstava potrebnih za provedbu postojećih programa, odnosno aktivnosti, koje proizlaze iz trenutno važećih propisa

LIMIT 2- visina sredstava potrebnih za uvođenje i provedbu novih ili promjenu postojećih programa, odnosno aktivnosti.

Prijedlog visine financijskog plana proračunskih korisnika sadrži visinu financijskog plana za prethodnu, tekuću i slijedeću proračunsku godinu te za sljedeće dvije godine.

Tablica 4. Okvirni prijedlog visine financijskog plana proračunskih korisnika Grada Vrgorca iz izvora financiranja samo opći prihodi i primici:

	Korisnik
	Realizacija

2025.


	Plan 

2026.


	Plan 2027.
Limit 1
	Plan 2027.
Limit 2
	Projekcija 2028.
Limit 1
	Projekcija 2028.
Limit 2
	Projekcija 2029.
Limit 1
	Projekcija 2029.
Limit 2

	CENTAR ZA KULTURU I BAŠTINU
	156.659,53
	140.500,00
	170.000,00
	175.000,00
	175.000,00
	180.000,00
	185.000,00
	190.000,00

	DJEČJI VRTIĆ „PČELICA“
	1.017.935,35
	909.000,00

	1.010.000,00
	1.020.000,00
	1.020.000,00
	1.020.000,00
	1.025.000,00
	1.025.000,00

	GRADSKA KNJIŽNICA
VRGORAC 
	128.887,07
	 136.700,00

	155.000,00
	160.000,00
	165.000,00
	    170.000,00 
	175.000,00
	180.000,00

	Ukupno
	1.303.481,95
	1.186.200,00
	1.335.000,00
	1.355.000,00
	1.360.000,00

	1.370.000,00
	1.385.000,00
	1.395.000,00


10.   TERMINSKI PLAN ZA IZRADU PRORAČUNA I PRIJEDLOGA   FINANCIJSKIH PLANOVA PRORAČUNSKIH KORISNIKA 

Zakonom o proračunu utvrđeni su rokovi u postupku donošenja proračuna. U svrhu poštivanja istih, rokovi za izradu prijedloga proračuna Grada Vrgorca za trogodišnje razdoblje utvrđuju se kako slijedi:  

	Aktivnost
	Nositelj
	Kome
	Rok
	Napomena

	Dostavljaju prijedlog financijskog plana 
	Proračunski korisnici 
	Jedinstvenom upravnom odjelu
	23.10.
	Prije dostave prijedloga financijskog plana nadležnom Jedinstvenom upravnom odjelu čelnik proračunskog korisnika obvezan je prijedlog financijskog plana uputiti upravljačkom tijelu na usvajanje 

	Dostavljaju usklađeni prijedlog financijskog plana 
	Proračunski korisnici
	Jedinstvenom upravnom odjelu
	26.10.
	Prije dostave financijskih planova čelnik proračunskog korisnika dužan je provjeriti točnost i istinitost podataka navedenih u financijskim planovima 

	Usklađivanje i kontrola prijedloga financijskih planova proračunskih korisnika
	Odsjek za financije
	
	27.10.
	

	Izrada Nacrta Prijedloga Proračuna Grada Vrgorca za 2027. god. i projekcija za 2028.-2029. god. i Nacrta Prijedloga Odluke o izvršavanju Proračuna Grada Vrgorca za 2026.god.
	Odsjek za financije
	Gradonačelniku
	30.10.
	

	Savjetovanje s javnošću
	Odsjek za financije
	Javna objava
	01.11.
	

	Utvrđivanje Prijedloga Proračuna Grada Vrgorca za 2027. god. i projekcija za 2028.-2029.god. i Prijedloga Odluke o izvršavanju proračuna grada Vrgorca za 2027.g.
	Gradonačelnik
	Gradskom vijeću Grada Vrgorca
	15.11.
	Gradonačelnik utvrđuje prijedlog proračuna i podnosi ga predstavničkom tijelu na donošenje.

	Gradsko vijeće Grada Vrgorac
	Predsjednik gradskog vijeća
	
	Do kraja tekuće 2026.
	Predstavničko tijelo donosi proračun za 2027. godinu i projekcije za 2028. i 2029. godinu do kraja tekuće 2026. godine.


U slučaju da postoje razlike u financijskom planu proračunskog korisnika sadržanom u proračunu, kojeg je donijelo predstavničko tijelo, u odnosu na već usvojeni prijedlog

financijskog plana od strane upravljačkog tijela, tada je upravno tijelo nadležno za financije dužno obavijestiti upravno tijelo koje je nadležno za proračunskog korisnika, a nadležno upravno tijelo je dužno obavijestiti proračunskog korisnika iz svoje nadležnosti o promjenama financijskog plana koji je sadržan u proračunu u odnosu na usvojeni prijedlog financijskog plana. Ako dođe do navedene situacije, upravljačko tijelo usvaja financijski plan koji je sadržan u proračunu kojeg je donijelo predstavničko tijelo.
11.  DOSTUPNOST MATERIJALA NA WEB STRANICI GRADA VRGORCA
Tekst ovih Uputa i Prilog 1. Tablica za izradu financijskih planova proračunskih korisnika može se naći i koristiti s mrežne stranice Grada Vrgorca www.vrgorac.hr/
2

